laion/Wikipedia-Exotic huggingface dataset:
দাদিয়ানী প্রাসাদ

দাদিয়ানী প্রাসাদ ইতিহাস এবং স্থাপত্য যাদুঘর (জর্জীয়: დადიანების სასახლეთა ისტორიულ-არქიტექტურული მუზეუმი) একটি জর্জিয়ান যাদুঘর, যা জর্জিয়ার জাতীয় যাদুঘর এবং ককেসাস অঞ্চলে বিশিষ্ট প্রাসাদ হিসাবে চিহ্নিত। এই বিশিষ্ট স্থাপনাটি জুগদিদি, সামেগ্রেলো-জেমো সোভানেটি অঞ্চলে অবস্থিত। ১৮৪০ সালে, প্রত্নতাত্ত্বিক উৎখননের প্রথম প্রদর্শনী, প্রাচীন নকলালিভির মেগেরিয়ালের রাজকুমার ডেভিড দাদিয়ানী করেন। আধুনিক যাদুঘর কমপ্লেক্সে তিনটি প্রাসাদ, ব্লাচারনা ভার্জিন চার্চ এবং জুগদিদি বোটানিক্যাল গার্ডেন অংশগুলি রয়েছে। যাদুঘরে জায়গা পেয়েছে, জর্জিয়ার প্রাকৃতিক সাংস্কৃতিক ঐতিহ্যের কিছু প্রদর্শনী, যেমন তাগিলনি ধন সম্পদ, ঈশ্বরের পবিত্র অঙ্গভঙ্গি মাতার, রানী বর্ডখানের আইকন - জর্জিয়ার রাণী তামারের মা, তেরো এবং চৌদ্দ শতাব্দীর পান্ডুলিপি, ক্ষুদ্রচিত্র, স্মৃতিস্তম্ভ দাদিয়ানীয় রাজবংশের অবলম্বন এবং ফ্রান্সের নেপোলিয়ন বোনাপার্ট সম্রাটের সাথে যুক্ত বস্তুগুলি প্রাসাদে এনেছিলেন, ডেভিড দাদিয়ানীর কন্যার স্বামী, রাজকুমার আচিল মুরাত যিনি নেপোলিয়নের বোন, ক্যারোলিনার পৌত্র। ১৯২১ সালে, ১ লা মে, জর্জিয়ার নৃত্যবিদ এবং ভূতত্ত্ববিদ, আকাকি চান্তুরিয়ার, উদ্যোগে এই প্রাসাদটি সম্পূর্ণরূপে একটি যাদুঘরে রূপান্তরি করা হয়েছিল। ১৮৪৮ সালের প্রথম দিকে সামেগ্রেলোর রাজকুমার, ডেভিড দাদিয়ানীর তার অতিথিদের সামেগ্রেলোর প্রত্নতাত্ত্বিক অঞ্চল নোকালেকভির প্রত্নতাত্ত্বিক এবং মুদ্রাসংক্রান্ত সংগ্রহ প্রদর্শন দেখাতেন। কিছু প্রদর্শনী তার নিজে খুজে পাওয়া এবং কিছু তার অঞ্চলের ঔপনিবেশিকদের কাছ থেকে তার কেনা। তবে তার দ্বারা সবচেয়ে গুরুত্বপূর্ণ প্রত্নতাত্ত্বিক তত্ত্বানুসন্ধান ছিল, নোকালেকভির তত্ত্বানুসন্ধান - যা প্রাচীনকালে প্রাচীনত্ব হিসাবে পরিচিত। Giorgi Kalandia (২০১০)। Dadiani Palaces – History and Architecture Museum Guide। Zugdidi: Dadiani Palaces History and Architecture Museum। পৃষ্ঠা 7। আইএসবিএন 978-9941-0-1991-3।  উইকিমিডিয়া কমন্সে দাদিয়ানী প্রাসাদ সম্পর্কিত মিডিয়া দেখুন। দাপ্তরিক ওয়েবসাইট
গোবরা রেলওয়ে স্টেশন (ভারত)

গোবরা রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। গোবরা রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় গোবরা তে অবস্থিত। স্টেশনটি গোবরা এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১৭ কি.মি. দূরে স্টেশনটি অবস্থিত। হাওড়া বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। গোবরা রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল। "Indian railway codes"। Indian Railways। সংগ্রহের তারিখ ২৫ আগস্ট ২০১৮।  "Gobra Railway Station Map/Atlas ER/Eastern Zone - Railway Enquiry"। সংগ্রহের তারিখ ২০১৯-০৭-০২।  "Indian Railways Portal"। সংগ্রহের তারিখ ২০১৯-০৬-২৭।  "[IRFCA] Electrification History from CORE"। সংগ্রহের তারিখ ২০১৯-০৬-২৭।
জানুয়ারি ২০০০

জানুয়ারি ২০০০-এ বিশ্বব্যাপী সংঘটিত ঘটনার সংক্ষিপ্ত-সার। মার্কিন অভিনেত্রী এবং গায়িকা নোয়াহ সাইরাস জন্মগ্রহণ করেন। পাকিস্তানি সমাজসেবী লেডী ভিকার উন নিসা নূন মৃত্যুবরণ করেন। মার্কিন ভাষাবিদ অধ্যাপক ভিক্টোরিয়া ফ্রমকিন মৃত্যুবরণ করেন। "Noah Lindsey Cyrus"। টিভি ডটকম, CBS Interactive Inc। ৩ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৯।  "Begum Viqar-un-Nisa"। Story Of Pakistan : eTeam। ১ জুন ২০০৩। ৩ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৯।  "Obituaries of Prof. Victoria Fromkin"। The Department of Linguistics : Humanities Division within UCLA College of Letters and Science। সংগ্রহের তারিখ ৩ জুলাই ২০১৯।
জনাই রোড রেলওয়ে স্টেশন

জনাই রোড রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। জনাই রোড রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় জনাইতে অবস্থিত। স্টেশনটি জনাই এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২০ কি.মি. দূরে স্টেশনটি অবস্থিত। হাওড়া বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। জনাই রোড রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল। "Indian railway codes"। Indian Railways। সংগ্রহের তারিখ ২৫ আগস্ট ২০১৮।  "Janai road Railway Station Map/Atlas ER/Eastern Zone - Railway Enquiry"। সংগ্রহের তারিখ ২০১৯-০৭-০৩।  "Indian Railways Portal"। সংগ্রহের তারিখ ২০১৯-০৬-২৭।  "[IRFCA] Electrification History from CORE"। সংগ্রহের তারিখ ২০১৯-০৬-২৭।
কালীগঞ্জ উপজেলা, গাজীপুর

কালীগঞ্জ বাংলাদেশের গাজীপুর জেলার অন্তর্গত একটি উপজেলা। রাজধানী শহর সংলগ্ন টংগী শিল্প অঞ্চলের পূর্বে ২০ কি.মি. দূরে ঐতিহ্যবাহী মসলিন কটন মিল ও তাঁত সমৃদ্ধ(বর্তমানে হামীম ইন্ডাস্ট্রিয়াল পার্ক) ছায়া-ঢাকা জনপদ কালীগঞ্জ উপজেলা। কালীগঞ্জ উপজেলার অবস্থান ২৩°৫২৩' হতে ২৪°২' উত্তর অক্ষাংশ এবং ৯০°২৮' হতে ৯০°৩৯' পূর্ব দ্রাঘিমাংশ। গাজীপুর জেলার মোট ভূমির শতকরা ১০.৫৩ ভাগ নিয়ে সর্ব ক্ষুদ্র উপজেলা কালীগঞ্জ। ২১৭.৩৪ বর্গ কি.মি. আয়তন বিশিষ্ট এ উপজেলার উত্তরে শ্রীপুর উপজেলা ও কাপাসিয়া উপজেলা, দক্ষিণে নারায়ণগঞ্জ জেলার রূপগঞ্জ উপজেলা, পূর্বে নরসিংদী জেলার পলাশ উপজেলা ও ঢাকার উত্তরখান থানা, পশ্চিমে গাজীপুর সদর উপজেলা। পূর্ব-দক্ষিণে শীতলক্ষ্যা নদী আর পশ্চিমে বালু নদীর অবস্থান উপজেলার মনোরম আবহাওয়া ও জমির উর্বরতা বৃদ্ধিতে সহায়ক ভূমিকা পালন করে আসছে। এ উপজেলায় ১ টি পৌরসভা ও ৭ টি ইউনিয়ন রয়েছে। কালীগঞ্জ পৌরসভা, তুমুলিয়া ইউনিয়ন, মোক্তারপুর ইউনিয়ন, নাগরী ইউনিয়ন, বক্তারপুর ইউনিয়ন, জাঙ্গালিয়া ইউনিয়ন, বাহাদুরশাদী ইউনিয়ন, জামালপুর ইউনিয়ন। এ উপজেলার মোট জনসংখ্যা: ২,৩৯,৬৬০ জন, পুরুষ- ১,২২,৮৪০ জন, মহিলা- ১,১৬,৮২০ জন। মোট জনসংখ্যার মধ্যে মুসলিম -১,৯৫,৭৬৪, হিন্দু- ২৭,৯৭০ জন, খ্রিষ্টান- ১৫,৬৯১ জন, অন্যান্য- ১৩২ জন। উপজেলার মোট খানার সংখ্যা- ৪৭,৮৪১ জন্ম হারঃ ২.১৩% মোট ভোটার সংখ্যাঃ ১,৫৫,০৭০ জন, পুরুষ- ৭৮,৯৪১, মহিলা- ৭৬,১২৯ জন। জমিদার মুন্সী মুহাম্মদ মাঁগন সরওয়ার খাঁ - সার্কেল ইন্সপেক্টর অফ পুলিশ ব্রিটিশ ইস্ট ইন্ডিয়া কোম্পানী (রুপগঞ্জ সার্কেল) জমিদার মুন্সী মুহাম্মদ ছফদর খাঁ - ভাওয়াল পরগনার একমাএ মুসলিম জমিদার জমিদার মৌলভী মেজবাহ উদ্দিন আহমেদ খাঁন বাহাদুর (আব্দু মিঞা) - ভাওয়াল পরগনার একমাত্র মুসলিম জমিদার, ভাওয়াল মুসলিম লীগের সভাপতি এবং স্বদেশী আন্দোলনের অন্যতম সংগঠক, ব্রিটিশ রাজ কর্তৃক প্রাইড এন্ড আনার (১৯১৪); অর্ডার অফ ব্রিটিশ ইন্ডিয়া প্রথম শ্রেণী (১৯২৫); ক্যাপ্টেন উপাধি (১৯৪৩) ও খাঁন বাহাদুর উপাধি অর্জনকারী আবু জাফর শামসুদ্দীন - সাহিত্যিক মোহাম্মদ ময়েজউদ্দিন - ঐতিহাসিক আগরতলা ষড়যন্ত্র মামলা পরিচালনা কমিটির আহ্বায়ক, বঙ্গবন্ধু শেখ মুজিবুর রহমানের অন্যতম আইনজীবী, মুক্তিযুদ্ধের সংগঠক ও সাবেক সংসদ সদস্য আখতারউজ্জামান - ডাকসুর সাবেক ভিপি, আওয়ামীলীগের সাবেক কেন্দ্রীয় নেতা ও গাজীপুর জেলা পরিষদের চেয়ারম্যান ফজলুল হক মিলন - কেন্দ্রীয় ছাত্রদলের সাবেক সভাপতি ও সাবেক সংসদ সদস্য, গাজীপুর জেলা বিএনপির সভাপতি মেহের আফরোজ চুমকি- সাংসদ ও প্রতিমন্ত্রী আকবর হোসেন পাঠান - চলচ্চিত্র অভিনেতা ও সংসদ এঞ্জেলা গোমেজ - এশিয়ার নোবেল ম্যাগসেসে পুরস্কার (১৯৯৯) জয়ী পি আর প্ল্যাসিড- কথা সাহিত্যিক ও সাংবাদিক কবি আসাদ বিন হাফিজ গাজীপুর জেলা; ঢাকা বিভাগ; বাংলাদেশের উপজেলাসমূহ। বাংলাদেশ জাতীয় তথ্য বাতায়ন (জুন ২০১৪)। "একনজরে কালীগঞ্জ উপজেলা"। গণপ্রজাতন্ত্রী বাংলাদেশ সরকার। ১০ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৫।  বাংলাপিডিয়ায় কালীগঞ্জ উপজেলা, গাজীপুর
ওশেনিয়ার দেশসমূহ

ওশেনিয়া বিশ্বের ক্ষুদ্রতম মহাদেশ | ওশেনিয়া মহাদেশের স্বাধীন দেশ ১৪ |ওশেনিয়া মহাদেশ এর আয়তন ৮১ লাখ ১২ হাজার বর্গ কিমি | অঞ্চল ভিত্তিক ওশেনিয়া মহাদেশের দেশসমূহ এশিয়ার দেশসমূহ
গ্যারি ক্রকার

গ্যারি জন ক্রকার (ইংরেজি: Gary Crocker; জন্ম: ১৬ মে, ১৯৬২) বুলাওয়াওতে জন্মগ্রহণকারী প্রথিতযশা জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৩ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড কাউন্টি ডিস্ট্রিক্টস দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করতেন গ্যারি ক্রকার। বুলাওয়ের হ্যামিল্টনে হাই স্কুলের প্রাক্তন ছাত্র তিনি। ১৯৯০-৯১ মৌসুম থেকে ১৯৯৪-৯৫ মৌসুম পর্যন্ত গ্যারি ক্রকারের প্রথম-শ্রেণীর খেলোয়াড়ী জীবন চলমান ছিল। মাতাবেলেল্যান্ড দলের অধিনায়কের দায়িত্বে ছিলেন তিনি। দীর্ঘাকায়, প্রশস্ত হস্তের অধিকারী গ্যারি ক্রুকারে বামহাতি অল-রাউন্ডার হিসেবে বেশ সুনাম অর্জন করেছিলেন। সমগ্র খেলোয়াড়ী জীবনে তিনটিমাত্র টেস্ট ও ছয়টি একদিনের আন্তর্জাতিকে (ওডিআই) অংশগ্রহণ করেছেন গ্যারি ক্রকার। ২৫ মার্চ, ১৯৯৩ তারিখে হারারেতে সফরকারী ভারতের বিপক্ষে টেস্ট ক্রিকেটে অভিষেক ঘটে তার। ৭ নভেম্বর, ১৯৯২ তারিখে নিউজিল্যান্ডের বিপক্ষে সর্বশেষ টেস্টে অংশ নেন তিনি। উদ্বোধনী টেস্ট খেলায় আলী শাহের আঘাতপ্রাপ্তির কারণে তার স্থলাভিষিক্ত হন। ১৯৯২ সালে জিম্বাবুয়ের ক্রিকেটের ইতিহাসের প্রথম টেস্টে খেলায় অংশগ্রহণ করার সৌভাগ্যের অধিকারী হন। তবে, ব্যর্থতার পরিচয় দেন। ৩০ বছর বয়সী গ্যারি ক্রকার ইতোপূর্বে জাতীয় দলে খেলার সুযোগ না পেলেও পূর্ব রাত্রে জরুরি বার্তা পেয়ে ৪৪০ কিলোমিটার ভ্রমণ শেষে পরদিন সকালে হারারেতে পৌঁছেন। টেস্টে ব্যর্থ হলেও একদিনের আন্তর্জাতিকের সূচনা বেশ বারো হয়েছিল। অর্ধ-শতকের পাশাপাশি ভারতের বিপক্ষে চার উইকেট লাভ করেন। পরবর্তী মৌসুমে ব্যবসায়িক ব্যস্ততার কারণে কাদোমায় চলে যান। সেখানে অনুশীলনীর অভাবের পাশাপাশি দূর্বল ক্রীড়াশৈলীর কারণে আর তাকে আন্তর্জাতিক ক্রিকেট অঙ্গনে খেলতে দেখা যায়নি। ১৯৯৩ সালে আন্তর্জাতিক ক্রিকেট খেলা থেকে অবসর গ্রহণ করেন। রাজনৈতিক অস্থিতিশীলতা ও অর্থনৈতিক মন্দাভাব বিরাজমান থাকায় মার্কিন যুক্তরাষ্ট্রে অভিবাসিত হন তিনি। বর্তমানে তিনি লস অ্যাঞ্জেলসে বসবাস করছেন ও হলিউড ক্রিকেট ক্লাবের সাথে সামাজিক স্তরের ক্রিকেটে অংশ নিচ্ছেন। তার সন্তান শন ক্রুকারে পেশাদারী পর্যায়ে গল্ফ খেলছেন। ক্রিকেট খেলার পাশাপাশি বেসবল খেলায়ও তিনি সিদ্ধহস্তের পরিচয় দিয়েছেন। "India in Zimbabwe (1992 – 1993): Scorecard of only one Test"। Cricinfo। সংগ্রহের তারিখ জুলাই ৩, ২০১৯।  "Four young golfers qualify for The Open in Singapore"। Asian Tour। ২১ জানুয়ারি ২০১৮। ২৭ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৯।  কেভিন আরনট অ্যালিস্টেয়ার ক্যাম্পবেল মনিকাল্যান্ড ক্রিকেট দল জিম্বাবুয়ের টেস্ট ক্রিকেটারদের তালিকা জিম্বাবুয়ের একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে গ্যারি ক্রকার (ইংরেজি) ক্রিকেটআর্কাইভে গ্যারি ক্রকার (সদস্যতা প্রয়োজনীয়) (ইংরেজি)
ভীম

হিন্দু মহাকাব্য মহাভারতে বর্ণিত ভীম (সংস্কৃত: भीम হলেন পঞ্চপাণ্ডবদের মধ্যে দ্বিতীয় পাণ্ডব। মহাভারতে ভীমের শৌর্য-বীর্যের অনেক ঘটনা বর্ণিত হয়েছে। পবনদেবের বরে ভীমের জন্ম হয়। পাণ্ডু এবং মাদ্রীর মৃত্যুর পর দেবী কুন্তী এবং ভীমসহ তাঁর অন্য ৪ পুত্র সহ হস্তিনাপুরে ছিলেন। শৈশব থেকে ভীম এর সাথে তার জ্যেঠতুতো ভাই কৌরবদের, বিশেষ করে দুর্যোধনের সাথে খুব শত্রুতা ছিল। দুর্যোধন এবং তার মামা শকুনি মিলে ভীমকে অনেক বার মেরে ফেলতে চেষ্টা করে। একবার তারা ভীমকে বিষ মিশ্রিত খাদ্য খাইয়ে দেয়। এতে ভীম অজ্ঞান হয়ে গেলে, তারা ভীমকে নদীতে ফেলে দেয়। নাগরা, ভীমকে উদ্ধার করে এবং তাকে বিশেষ পানীয় পান করতে দেয়। তা পান করে ভীম আরো বলশালী এবং তার দেহে বিষ প্রতিরোধী শক্তি জন্মে। লাক্ষাগৃহের অগ্নিকাণ্ড থেকে বাঁচার পর পাণ্ডবগণ ও তাদের মাতা কুন্তী সিদ্ধান্ত নিলেন হস্তিনাপুরে না গিয়ে আত্মগোপনে থাকবেন। এইসময়ে ভীম অনেক রাক্ষসকে হত্যা করেন যেমন: বকাসুর এবং হিড়িম্ব। ৫ ভাই মিলে ইন্দ্রপ্রস্থ নগরী স্থাপন করলে, অর্জুন এবং শ্রীকৃষ্ণের সাথে ভীম মগধ রাজ্যের অত্যাচারী রাজা জরাসন্ধকে মল্লযুদ্ধে পরাজিত এবং হত্যা করেন। পরবর্তীতে, রাজসূয় যজ্ঞের সময় ভীম পূর্বদিকের দেশ জয়ে অভিযানে যান এবং কর সংগ্রহ করেন। পরবর্তীতে, দুর্যোধন, যুধিষ্ঠিরকে পাশা খেলায় আহ্বান করে। দুর্যোধন এবং মামা শকুনির হঠকারিতায় যুধিষ্ঠির পাশা খেলায় পরাজিত হন। পাণ্ডবগণ এবং তাঁদের স্ত্রী দ্রৌপদীকে ১২ বছরের বনবাস এবং ১ বছরের অজ্ঞাতবাস সহ মোট ১৩ বছরের বনবাসে পাঠানো হয়। বনবাসকালে, ভীম তাঁর অগ্রজ ভ্রাতা হনুমানের সাথে পরিচিত হন। অজ্ঞাতবাসের জন্য পাণ্ডবগণ মৎস্য রাজ্য থাকার সিদ্ধান্ত নিলেন। সেসময়, ভীম, ছদ্মনাম বল্লভ নামে মৎস্যদেশের রাজার রান্নাঘরে পাচকের কাজ করেন। সেখানে, মৎস্যদেশের সেনাপতি কীচক, সৈরিন্ধ্রী তথা দ্রৌপদীকে অপমান করলে ভীম, কীচককে বধ করেন। কুরুক্ষেত্রের যুদ্ধে ভীম একাই ১০০ জন কৌরব ভাইকে হত্যা করেন। কথিত হয়, তাঁর শরীরে প্রায় ১০০০০(দশ হাজার) হাতির বল রয়েছে। ভীমের পিতা পাণ্ডু একদা শিকারে গিয়ে হরিণ মারতে গিয়ে ভুল বশত মিলনরত এক সাধুকে মেরে ফেলেন। মৃত্যুর আগে সাধু তাকে অভিশাপ দেন যে যদি তিনি স্ত্রী সহবাস করেন তাহলে তার মৃত্যু ঘটবে। এই অভিশাপের কারণে পাণ্ডু সন্তানের পিতা হতে অক্ষম ছিলেন। হত্যাকান্ডের প্রায়শ্চিত্ত হিসেবে পাণ্ডু হস্তিনাপুরের সিংহাসন ত্যাগ করেন এবং তার অন্ধ ভাই, ধৃতরাষ্ট্র, রাজ্যের দায়িত্ব গ্রহণ করেন। পাণ্ডুর অক্ষমতার পরও পাণ্ডবরা একটি অসাধারণ উপায়ে জন্মগ্রহণ করেন। তার স্ত্রী, রাণী কুন্তী, কিশোরী বয়সে দুর্বাসা মুনি থেকে দেবতাদের আহ্বান করার ক্ষমতা অর্জন করেন। ধর্মের দ্বারা যুধিষ্ঠির লাভের পর পাণ্ডু এক শক্তিমান পুত্র চাইলেন। দেবতাদের মধ্যে পবন দেব বা বায়ু দেব সবচাইতে শক্তিশালী ছিলেন। তিনি কুন্তীকে আশির্বাদ দেন যে- তার এক মহাবলশালী পুত্র হবে। ভীম নির্দ্বিধায় কুন্তীর আজ্ঞা পালনে ভোজনের থালা নিয়ে বকাসুরের সাথে দেখা করতে গেছিলন। ভীমের বীরত্ব মহিমাময়। ভীম বকাসুরের জন্য নিয়ে যাওয়া খাবার নিজেই খেতে শুরু করে আর তাই দেখে বকাসুর ভীষণ রেগে যায় এবং ভীমের ওপর ঝাঁপিয়ে পড়ে । ভীম বকাসুরকে তুলে দু হাতে আছড়াতে আছড়াতে মেরে ফেলে । Lochtefeld, James G. (২০০২)। The illustrated encyclopedia of Hinduism. (1st. ed. সংস্করণ)। New York: Rosen। পৃষ্ঠা 194–196। আইএসবিএন 9780823931798। উদ্ধৃতি শৈলী রক্ষণাবেক্ষণ: অতিরিক্ত লেখা (link)
উত্তর মেসিডোনিয়া

উত্তর মেসিডোনিয়া (ম্যাসেডোনীয়: Северна Македонија; আলবেনীয়: Maqedonia e Veriut), সরকারীভাবে উত্তর মেসিডোনিয়া প্রজাতন্ত্র (ম্যাসেডোনীয়: Република Северна Македонија; আলবেনীয়: Republika e Maqedonisë së Veriut) হল দক্ষিণ-পূর্ব ইউরোপে বলকান উপদ্বীপে অবস্থিত একটি রাষ্ট্র। এটি পূর্বে যুগোস্লাভিয়ার অন্তর্গত ছিল। ১৯৯১ সালের নভেম্বর মাসে দেশটি স্বাধীনতা ঘোষণা করে। স্বাধীনতার পর রাষ্ট্রের নামকরণ নিয়ে এটি গ্রিসের মেসিডোনিয়া অঞ্চলের সাথে দ্বন্দ্বে জড়িয়ে পড়ে। তাই প্রজাতন্ত্রী মেসিডোনিয়া যখন জাতিসংঘের অন্তর্গত সদস্য রাষ্ট্র হয় তখন থেকে প্রাক্তন ইউগোস্লাভ ম্যাসিডোনিয়া প্রজাতন্ত্র নামেও পরিচিত হয়। স্কপিয়ে দেশের রাজধানী ও বৃহত্তম শহর। মেসিডোনিয়া প্রজাতন্ত্রের রাজনীতি একটি সংসদীয় প্রতিনিধিত্বমূলক বহুদলীয় গণতান্ত্রিক প্রজাতন্ত্র কাঠামোয় সংঘটিত হয়। রাষ্ট্রপতি হলেন রাষ্ট্রের প্রধান। সরকারপ্রধান হলেন প্রধানমন্ত্রী। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা ১২০ সদস্যের আইনসভার উপর ন্যস্ত। বিচার বিভাগ নির্বাহী বিভাগ ও আইনসভা হতে স্বাধীন। যুগোস্লাভ মেসিডোনিয়া দ্বিতীয় বিশ্বযুদ্ধোত্তর সমাজতান্ত্রিক ফেডারেল রিপাবলিক অফ যুগোস্লাভিয়ার ছয়টি সংবিধিবদ্ধ দেশের একটি এবং ম্যাসেডোনিয়ানদের একটি জাতি রাষ্ট্র । যুগোস্লাভিয়া থেকে মেসিডোনিয়ার স্বাধীনতা গণভোট অনুমোদন সাপেক্ষে উত্তর মেসিডোনিয়া আনুষ্ঠানিকভাবে ৮ই সেপ্টেম্বর ১৯৯১ কে স্বাধীনতা দিবস হিসেবে উদযাপন করে । উত্তর মেসিডোনিয়া জাতীয় ফুটবল দল উত্তর মেসিডোনিয়া ফুটবল ফেডারেশন দ্বারা নিয়ন্ত্রিত। তাদের হোম স্টেডিয়ামটি টোশে প্রোয়েস্কি এরিনা । "Census final data" (পিডিএফ)। stat.gov.mk। ২০০২।  উদ্ধৃতি ত্রুটি: <ref> ট্যাগ বৈধ নয়; stat.gov.mk নামের সূত্রটির জন্য কোন লেখা প্রদান করা হয়নি "CIA World Factbook – Macedonia"। Central Intelligence Agency। ২১ জুন ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৮।  "Report for Selected Countries and Subjects"। IMF। ২০ অক্টোবর ২০১৮।  "Државен завод за статистика – Соопштенија по области"। www.stat.gov.mk।  "2018 Human Development Report" (পিডিএফ)। United Nations Development Programme। ২০১৭। সংগ্রহের তারিখ ২৩ মার্চ ২০১৭।  "Св. Климент Охридски е патрон на македонскиот народ и неговата историја"। dnevnik.mk। ২২ জুলাই ২০১৫ তারিখে মূল থেকে আর্কাইভ করা।  উইকিপিডিয়ার সহপ্রকল্পেম্যাসেডোনিয়া প্রজাতন্ত্র উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিবিশ্ববিদ্যালয় হতে শিক্ষা উপকরণ দাপ্তরিক ওয়েবসাইট সিআইএ প্রণীত দ্য ওয়ার্ল্ড ফ্যাক্টবুক-এ Macedonia-এর ভুক্তি Macedonia from UCB Libraries GovPubs কার্লিতে উত্তর মেসিডোনিয়া (ইংরেজি) Macedonia from the BBC News উইকিমিডিয়া অ্যাটলাসে the Republic of Macedonia
কৃষ্ণচন্দ্র মজুমদার

কৃষ্ণচন্দ্র মজুমদার (৩১ মে,১৮৩৪ - ১৩ জানুয়ারি,১৯০৭) হলেন একজন স্বনামধন্য বাঙালি কবি ও পত্রিকা সম্পাদক। আর্থিক অসচ্ছলতার কারণে তার পক্ষে উচ্চশিক্ষা গ্রহণ করা সম্ভব হয়নি। মূলত কীর্তিপাশার জমিদারের অর্থানুকূল্যে তিনি জীবনযাপন করেন। কবির স্মৃতির উদ্দেশ্যে দিঘলিয়া উপজেলার সেনহাটি গ্রামে ১৯১৪ সালে কবি কৃষ্ণ চন্দ্র ইনস্টিটিউট প্রতিষ্ঠা করা হয়েছে। কৃষ্ণচন্দ্র মজুমদার অধুনা বাংলাদেশের খুলনা জেলার দিঘলিয়া উপজেলার সেনহাটিতে জন্ম গ্রহণ করেন। তার পিতার নাম মাণিক্যচন্দ্র মজুমদার। পিতৃহীন হয়ে ঢাকায় অপরের আশ্রয়ে প্রতাপাদিত্যের হন এবং ফরাসি ভাষা শিক্ষা করেন। কৃষ্ণচন্দ্র ১৮৫৪ সালে বরিশালের কীর্তিপাশা বাংলা বিদ্যালয়ের প্রধান পন্ডিতপদে যোগদানের মাধ্যমে কর্মজীবন শুরু করেন। পরে তিনি ঢাকার নর্মাল স্কুলে যোগদান করেন, কিন্তু কর্তৃপক্ষের সঙ্গে মতবিরোধ হওয়ায় চাকরি ছেড়ে তিনি মডেল স্কুলে (১৮৬০) যোগ দেন। এভাবে তিনি বিভিন্ন স্কুলে দীর্ঘ উনিশ বছর শিক্ষকতা করেন। সবশেষে যশোর জেলা স্কুলে প্রধান পণ্ডিতের কাজ করে অবসর নেন। শেষ জীবনে কৃষ্ণচন্দ্র সেনহাটিতে বসবাস করেন এবং বিভিন্ন সঙ্গীত রচনা করে অবসর জীবন কাটান। ১৯০৭ সালের ১৩ জানুয়ারি তার মৃত্যু হয়। তার প্রথম ও শ্রেষ্ঠ গ্রন্থ "সদ্ভাব শতক" (ঢাকা, ১৮৬১)| এই বইটির অধিকাংশ কবিতা নীতিমূলক, যা সুফী এবং হাফিজের ফার্সি কবিতার অনুসরণে রচিত। ছেলেবেলা তার ছদ্মনাম ছিল রামচন্দ্র দাস, সংক্ষেপে রাম। তাই পরিণত বয়সে তিনি রামের ইতিবৃত্ত (১৮৬৮) নামে একটি আত্মচরিত রচনা করেন। মহাভারতের ‘বাসব-নহুষ-সংবাদ’ অবলম্বনে রচিত তার আরেকটি গ্রন্থ হলো মোহভোগ (১৮৭১)। কৈবল্যতত্ত্ব (১৮৮৩) নামে তিনি একটি দর্শনবিষয়ক গ্রন্থ লেখেন। নাটক রাবণবধ মৃত্যুর পরে প্রকাশিত হয়। তার অপ্রকাশিত গ্রন্থের সংখ্যা পনেরো। তার রচনা প্রসাদগুণসম্পন্ন এবং তার কবিতার অনেক পঙ্‌ক্তি প্রবাদবাক্যস্বরূপ, যেমন: ‘চিরসুখী জন ভ্রমে কি কখন ব্যথিত বেদন বুঝিতে পারে’ ইত্যাদি। এ পঙ্‌ক্তিধারী কবিতাটি এক সময় স্কুলপাঠ্য বইয়ের অন্তর্ভুক্ত ছিল। ১৮৬০ সালে মাসিক মনোরঞ্জিকা ও কবিতাকুসুমাবলী নামক পত্রিকার সম্পাদক নিযুক্ত হন। ১৮৬১ সালে ঢাকা প্রকাশ প্রকাশিত হলে তিনি তার সম্পাদকের দায়িত্ব গ্রহণ করেন। এর মালিকের সঙ্গে মতানৈক্য হলে তিনি পদত্যাগ করেন এবং ১৮৬৫ সালে বিজ্ঞাপনী নামক পত্রিকার সম্পাদক হন। দেড় বছর পর তিনি আবার ঢাকা প্রকাশ পত্রিকার সম্পাদক পদে প্রত্যাবর্তন করেন। অসুস্থতার কারণে সাংবাদিকতা ছেড়ে তিনি কিছুদিন শিক্ষকতা করেন। ১৮৮৬ সালে যশোর থেকে তিনি সংস্কৃত ও বাংলা ভাষায় দ্বৈভাষিকী নামে একটি পত্রিকা সম্পাদনা ও প্রকাশ করেন। কবিতাকুসুমাবলী ছিল পদ্যবহুল মাসিক পত্রিকা। তার সদ্ভাবশতক কাব্যের অধিকাংশ কবিতাই এ পত্রিকায় প্রকাশিত হয়। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ১৪৯, আইএসবিএন ৯৭৮-৮১-৭৯৫৫-১৩৫-৬ "কৃষ্ণচন্দ্র মজুমদার"। সংগ্রহের তারিখ ৫ জুন ২০১৭।  "ইট-বালু গিলছে কবি কৃষ্ণ চন্দ্র মজুমদারের স্মৃতি"। ২৮ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৫ জুন ২০১৭।
ভূগর্ভস্থ পানি দূষণ

ভূগর্ভস্থ পানি দূষণ ঘটে যখন দূষণকারী পদার্থ মাটি থেকে ভূগর্ভস্থ পানির সাথে মিশে। ভূগর্ভস্থ পানিতে ক্ষুদ্র এবং অবাঞ্ছিত উপাদান, দূষণকারী পদার্থের উপস্থিতির ফলে এই ধরনের দূষণ প্রাকৃতিকভাবেই ঘটতে পারে, এ ক্ষেত্রে এটি দূষণের পরিবর্তে অবিশুদ্ধি হিসাবে উল্লেখ করাই শ্রেয়। ভূগর্ভস্থ পানিতে পাওয়া দূষণকারী পদার্থ দৈহিক, অজৈব রাসায়নিক, জৈব রাসায়নিক, ব্যাকটেরিয়াগত এবং তেজস্ক্রিয় ধরনের হতে পারে। মূলত, ভূ-পৃষ্ঠীয় পানি দূষণকারী পদার্থগুলো ভূগর্ভস্থ পানিতেও পাওয়া যেতে পারে, যদিও তাদের গুরুত্ব ভিন্ন হতে পারে। বিশ্ব স্বাস্থ্য সংস্থার মতে আর্সেনিক এবং ফ্লোরাইড বিশ্বজুড়ে পানির দূষণকারী অজৈব পদার্থের মধ্যে সবচেয়ে গুরুতর হিসাবে সনাক্ত করা হয়েছে। উপধাতু আর্সেনিক প্রাকৃতিকভাবেই ভূগর্ভস্থ পানিতে দেখা দিতে পারে, যেমন চীন, ভারত ও বাংলাদেশ সহ এশিয়ায় প্রায়ই দেখা যায়। উত্তর ভারতের সিন্ধু-গাঙ্গেয় সমভূমি এবং বাংলাদেশের ২৫% অগভীর জলকূপে প্রাকৃতিকভাবেই আর্সেনিক-দূষণ ঘটে। ভূগর্ভস্থ পানির আর্সেনিক ছাড়াও যেখানে খনন প্রক্রিয়া চলে বা আর্সেনিক নিঃসরণকারী খনি বর্জ্যের ভাগাড় থাকে সেখানকার পানিতে আর্সেনিকের উপস্থিতি থাকতে পারে। ভূগর্ভস্থ পানির ব্যবহার বৃদ্ধির সাথে সাথে পানিতে প্রাকৃতিক ফ্লোরাইডের উপস্থিতি উদ্বেগের কারণ হিসাবে হয়ে দাঁড়াচ্ছে, কারণ প্রায় ২০০ মিলিয়ন মানুষ উচ্চতর ঘনত্বের পানি পান করার ঝুঁকিতে রয়েছে। বিশেষত জল খরতা কম হলে, আম্লিক আগ্নেয়গিরির পাথর থেকে মুক্তি এবং বিক্ষিপ্ত আগ্নেয়গিরির ছাই থেকে ফ্লোরাইড নিঃসরণ হতে পারে। আর্জেন্টিনার পাম্পাস, চিলি, মেক্সিকো, ভারত, পাকিস্তান, পূর্ব আফ্রিকান রিফ্ট এবং কিছু আগ্নেয় দ্বীপপুঞ্জে ( টেনারিফ ) ভূগর্ভস্থ পানিতে উচ্চ মাত্রার ফ্লোরাইড একটি গুরুতর সমস্যা। স্বাভাবিকভাবেই পানির পানির জন্য ফ্লোরাইডের উচ্চ স্তরের ফ্লোরাইড যা ঘটেছে সেগুলিতে, দাঁতের এবং কঙ্কাল ফ্লুরোসিস উভয়ই প্রচলিত এবং গুরুতর হতে পারে। ক্যালিফোর্নিয়ার হিনক্লে শহরের ভুগর্ভস্থ পানি ১৯৫২ সাল থেকে ষড়যোজী ক্রোমিয়াম দ্বারা দূষিত হওয়া শুরু হয়। এর জন্য প্যাসিফিক গ্যাস অ্যান্ড ইলেকট্রিক কোম্পানি (পিজিঅ্যান্ডই) এর বিরুদ্ধে মামলা করা হয় এবং ১৯৯৬ সালে কয়েক মিলিয়ন ডলারের মধ্যস্থতা হয়। এই আইনি মামলাটি ২০০০ সালে মুক্তিপ্রাপ্ত এরিন ব্রোকোভিচ সিনেমায় দেখানো হয়েছে। World Health Organization (WHO) (২০০৬)। "Section 1:Managing the Quality of Drinking-water Sources" (পিডিএফ)। Protecting Groundwater for Health: Managing the Quality of Drinking-water। IWA Publishing for WHO।  Ravenscroft, P (২০০৭)। "Predicting the global extent of arsenic pollution of groundwater and its potential impact on human health" (পিডিএফ)। UNICEF। ১৯ মার্চ ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ জুলাই ২০১৯।  Spring - managing groundwater sustainably (পিডিএফ)। IUCN। ২০১৬। আইএসবিএন 978-2-8317-1789-0।  Trends in groundwater pollution: Loss of groundwater quality & related services - Groundwater Governance (পিডিএফ)। Global Environmental Facility (GEF)। ২০১৩। ২১ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ জুলাই ২০১৯।  Fawell, J; Bailey, K (২০০৬)। Fluoride in drinking-water (পিডিএফ)। IWA for WHO। আইএসবিএন 978-9241563192।
মহকুমা

মহকুমা ভারতের পুর্বাঞ্চলীয় রাজ্যগুলোর প্রশাসনিক একক। ১৯৮২ সাল পর্যন্ত বাংলাদেশে ‘মহকুমা’ নামের প্রশাসনিক ইউনিট চালু ছিল। ঐ বছরই সরকার প্রতিটি মহকুমাকে জেলায় উন্নীত করার সিদ্ধান্ত গ্রহণ করে। পশ্চিমবঙ্গে ১৯টি জেলা বর্তমানে ৬২টি মহকুমা সুবিন্যাস করা রয়েছে। পশ্চিমবঙ্গে বর্তমানে মহকুমা গুলোতে মহকুমাপতি দ্বারা বিধানসভার বিধায়কের সম্মতিক্রমে শাসনকার্য সম্পন্ন করা হয়। ১৮৪২ সালে সর্বপ্রথম কয়েকটি থানা সমন্বয়ে প্রশাসনিক একক হিসেবে মহকুমা সৃষ্টি করা হয়। জেলা পশ্চিমবঙ্গের মহকুমাগুলির তালিকা মহকুমা, বাংলাপিডিয়া
গার্হস্থ্যকরণ

গার্হস্থ্যকরণ একটি টেকসই ও বহু-প্রাজন্মিক সম্পর্ক যেখানে একটি জীব গোষ্ঠী অপর একটি জীব গোষ্ঠী থেকে সম্পদের একটি সম্ভাব্য সরবরাহের নিরাপত্তা নিশ্চিতে সেই দ্বিতীয় গোষ্ঠির প্রজনন ও লালন-পালনে উল্লেখযোগ্য মাত্রায় প্রভাব বজায় রাখে এবং এই গোষ্ঠীসমূহ উদ্ভিদ বা প্রাণী বা এককোষী যেকোন প্রকারের হতে পারে। আগুণের উপর আধিপত্য অর্জন, যন্ত্রপাতি তৈরি এবং মৌখিক ভাষার উন্নয়নের মতো উদ্ভিদ ও প্রাণীর গার্হস্থ্যকরণও মানব জাতির ইতিহাসে বৃহৎ একটি সাংস্কৃতিক উদ্ভাবন। চার্লস ডারউইন পোষ্য প্রজাতির প্রাণীদের স্বল্প সংখ্যক বৈশিষ্ট্য চিহ্নিত করেছিলেন যেগুলো এদেরকে এদের বন্য পূর্বপুরুষদের থেকে আলাদা করে তোলে। তিনি সর্বপ্রথম সচেতন কৃত্রিম নির্বাচন মধ্যে পার্থক্যটি শনাক্ত করেন যার মধ্যে মানুষের সরাসরি পছন্দসই বৈশিষ্ট্যের জন্য এবং অচেতন নির্বাচন, যেখানে প্রাকৃতিক নির্বাচনের উপজাতি বা অন্যান্য বৈশিষ্ট্যের উপর নির্বাচন থেকে বৈশিষ্ট্যগুলি বাছাই করে। পোষ্য এবং বন্য প্রজাতির প্রাণীদের মধ্যে একটি জিনগত পার্থক্য রয়েছে। গৃহপালিত বৈশিষ্ট্যগুলির মধ্যে এমন পার্থক্য রয়েছে যে গবেষকরা ডোমেস্টিকেশনের প্রাথমিক পর্যায়ে অপরিহার্য ছিল এবং বন্য ও গার্হস্থ্য জনসংখ্যার মধ্যে বিভক্তির পরে যে উন্নতি বৈশিষ্ট্যগুলি আবির্ভূত হয়েছিল তা বিশ্বাস করে। গৃহপালিত বৈশিষ্ট্য সাধারণত সমস্ত গার্হস্থ্যদের মধ্যে স্থির করা হয় এবং পশু বা উদ্ভিদের পশুর প্রাথমিক পর্বের সময় নির্বাচন করা হয়, তবে উন্নত বৈশিষ্ট্য শুধুমাত্র গার্হস্থ্য অনুপাতের মধ্যে উপস্থিত থাকে, যদিও তারা পৃথক প্রজাতির বা আঞ্চলিক জনসংখ্যাগুলিতে সংশোধন করা যেতে পারে। গৃহপালিত পাখি প্রধানত পোল্ট্রি যাদেরকে মাংস এবং ডিমের জন্য পালন করা হয়। এদের মধ্যে কিছু গ্যালিফর্মিস ( মুরগি, টার্কি, গিনিফাউল ) এবং অন্যগুলো আনসারিফর্মিস (ওয়াটারফাউল: হাঁস, রাজহাঁস, মরাল )। এছাড়াও বিনোদন এবং গবেষণায় ব্যবহারের জন্য খাঁচায় ব্যাপকভাবে গানের পাখি এবং তোতাপাখি পালন করা হয়। পোষা কবুতর বার্তাবাহক হিসাবে পরিচিত, গবেষণায় জানা যায় যে এটি ১০,০০০ বছর আগে থেকে গৃহপালিত ছিল। চীনে ৫,৪০০ খ্রিস্টপূর্বাব্দের জীবাশ্ম থেকে জানা যায় যে সেখানে অন্তত ৭,০০০ বছর আগে থেকে মুরগী পোষা হত। মুরগীর বন্য পূর্বপুরুষ গ্যালাস গ্যালাস বা দক্ষিণ-পূর্ব এশিয়ার লাল বনমোরগ। ধারণা করা হয়, খাদ্যের বদলে মোরগ লড়াইয়ের জন্য প্রাথমিকভাবে এটি পোষা হত। পোষ্য উদ্ভিদ বিভিন্নভাবে তাদের বন্য প্রজাতিদের থেকে পৃথক হতে পারে, যেমনঃ উদ্ধৃতি ত্রুটি: <ref> ট্যাগ বৈধ নয়; zeder2015 নামের সূত্রটির জন্য কোন লেখা প্রদান করা হয়নি McHugo, Gillian P.; Dover, Michael J.; Machugh, David E. (২০১৯)। "Unlocking the origins and biology of domestic animals using ancient DNA and paleogenomics"। BMC Biology। 17 (1): 98। ডিওআই:10.1186/s12915-019-0724-7। পিএমআইডি 31791340। পিএমসি 6889691 ।  ।  |শিরোনাম= অনুপস্থিত বা খালি (সাহায্য) "Avicultural Society of America"। Avicultural Society of America। সংগ্রহের তারিখ মার্চ ২৫, ২০১৭।  Blechman, Andrew (২০০৭)। Pigeons – The fascinating saga of the world's most revered and reviled bird.। University of Queensland Press। আইএসবিএন 978-0-7022-3641-9।  Lawler, Andrew; Adler, Jerry (জুন ২০১২)। "How the Chicken Conquered the World"।